Humuspiiri Emma Vitikainen ja eläinten tietoisuus
2025-03-11 16:00 - 18:00 UTC
Opintopiiri elävästä maasta.

The Emerging Science of Animal Consciousness- konferenssissa 19.4.2024 julkistettiin New Yorkin julistus eläinten tietoisuudesta

Julistuksen mukaan empiirinen todistusaineisto viittaa ainakin realistiseen mahdollisuuteen, että kaikilla selkärankaisilla (mukaan lukien matelijat, sammakkoeläimet ja kalat) ja monilla selkärangattomilla (mukaan lukien ainakin pääjalkaiset nilviäiset, kymmenjalkaiset äyriäiset ja hyönteiset) on tietoinen kokemus.

Miten eläinten tietoisuutta tutkitaan ja miten tietoisuus määritellään? Miten tietoisuus ilmenee? Mitä tietoa on ötököiden tietoisuudesta? Ja mitä vaikutuksia eläinten tietoisuuden tiedostamisesta on?

Näitä ja muitakin eläinten tietoisuuteen liittyviä teemoja alustaa filosofian tohtori, dosentti Emma Vitikainen Helsingin Yliopistosta. Emma Vitikainen on tutkinut mm. muurahaisia, haahkoja ja mangusteja ja lajien sosiaalisuuden evoluutiota.

Ilmoittaudu mukaan osoitteeseen info@humuskampanja.fi tai tule suoraan mukaan opintopiirin zoomiin osoitteesta: https://us02web.zoom.us/j/84399140204?pwd=[REDACTED]…

Etukäteistehtävä/kysymyksiä pohdittavaksi:

Mitä mielikuvia tietoisuuteen liittyy ja mitä ajatuksia muun lajisten eläinten tietoisuus sinussa herättää? Minkälaisilla eläimillä arvelet olevan tunteita tai tietoisuutta omasta olemassaolosta?

Avainsanat: ajatukset, tunteet, aistit, ympäristö, tietoisuus, eläinten monimuotoisuus

Humuspiiri on Humuskampanjan opintopiiri, josta saa tietoa hiilensidonnasta maaperään, maan mikrobistosta ja regeneraatiosta, maaperän elävyydestä.

Opintopiirin alussa on lyhyt alustus päivän teemasta. Jokaiseen teemaan saat etukäteistehtävän tai kysymyksen, jota pohtimalla pääset halutessasi virittäytymään opintopiiriin. Teemaa voit työstää miettimällä, piirtämällä, kirjoittamalla, jakamalla kokemuksiasi jne.

Kokemusten ja kysymysten jako tapahtuu opintopiirissä piiritekniikalla. Halutessasi voit lähettää teemaan ja sen etukäteistehtävään/kysymykseen liittyviä ajatuksiasi, kysymyksiäsi, kokemuksiasi jne. sähköpostilla osoitteeseen info@humuskampanja.fi.

Tervetuloa!

Kuva: Mikko Tuononen, kompostilieron munia

Aikaisempien humuspiirien materiaalit löydät täältä:

https://drive.google.com/drive/folders/1xN2tVGhHti_CKxoXktpOoWKpUelIA7b… (https://drive.google.com/drive/folders/1xN2tVGhHti_CKxoXktpOoWKpUelIA7b5)

Humuskampanja rakentaa viestintäverkostoa. Sen kautta voit jakaa tietojasi, taitojasi ja kokemuksiasi maanparantamisesta kaikille maanrakastajille. Pääset mukaan verkostoomme lähettämällä meille viestiä info@humuskampanja.fi. Viestissä voit kertoa millaista osaamista sinulla on ja mitä toivot kampanjalta.

Liitä itsesi mukaan myös Humuskampanjan sähköpostijakeluun. Se onnistuu helposti tästä: http://eepurl.com/ikhJ-X. Liittymällä mukaan, pysyt ajan tasalla Humuskampanjan tapahtumista. Lähetämme viestejä maltillisesti, noin kerran kuukaudessa.

Tietosuojaselosteen löydät täältä: https://www.humuskampanja.fi/privacy-policy/

Palautetaan ilmakehästä ylimääräinen hiili sinne minne se kuuluu - takaisin maahan muhimaan ja elonkehää elvyttämään.

Humus on suurimmaksi osaksi hiiltä. Elävän maan eliöverkosto synnyttää humusta monimutkaisissa hajoamis-ja maatumisprosesseissaan. Humuksen määrällä on valtava merkitys maapallomme ekologiaan ja ilmaston tilaan.

Humuskampanjan tavoite on tehdä maanparantamisesta kansalaistaito.

www.humuskampanja.fi
